text: Korona broytti ikki bara heimin, men eisini okkara gestalista, sum næstan minkaði við tveimum triðingum. Upprunaliga vóru umleið 130 gestir á gestalistanum, og nú bleiv hetta talið brádliga kókað niður til 45’ish.
text: #000003
text: Hvat hundan var yvirskriftin egentliga ..?
text: #000006
text: At byrja við kann tað kennast sum mann plagierar hini, og tað er altíð ein ófeit kensla ... tað kennir mann aftur frá roknitímunum ... Men egentliga er tað bara íblástur mann fær. Tað er eitt sindur sum at heinta blómur úr einum hava. Har eru eitt hav av møguleikum, og tú gongur runt og hyggur, og pilkar so tær burturúr sum tær dámar best, til tú at enda hevur tína heilt egnu serstaku bukett. Somuleiðis velur tú tað, sum tú identifiserar teg/tykkum mest við, og tað kann variera frá stíl til stíl. Har eru ongar lógir! Eitt anarkistiskt slaraffenland av stílartum.
text: #000008
text: Eg skrivaði til ymisk, og kannaði hvussu nógv innbjóðingar kostaðu at fáa gjørdar, og sat hvørjaferð við kensluni, at eg saktans kundi gera tað bæði bíligari og meira persónligt, so eg fylgdi mínari magakenslu og leyp útí tað.
text: #000010
text: Nú eru innbjóðingarnar farnar út, og vil tískil deila við tykkum, hvussu eg gjørdi, so tit møguliga kunnu fáa íblástur, um tit ikki vita hvat tit vilja hava.
text: #000011
text: At byrja við mátti innbjóðingin skrivast inn á Word. Eg fekk íblástir á alnótini til tekstin og uppsetanina inni á einari heimasíðu sum eitur ‘Vistaprint.dk’. Síðani bólkaðu vit gestirnar upp í støk og pør, so vit vistu, hvussu nógvar innbjóðingar av hvørjum vit skuldu hava: “Vit bjóða tær” og “Vit bjóða tykkum”.
text: #000012
text: Vit valdu at prenta tær út á A5 pappír, sum hevði eina hægri góðsku enn tað vanliga pappíri. Tá tað so var gjørt límaði eg bløð og blómur, sum eg hevði turkað frammanundan, niðast á innbjóngini. Ein skrá var somuleiðis gjørd, og nøkur brot úr Brúðarvísini, sum gestirnir kundu venja, var eisini lagt við. Til samans vóru tað sostatt trý pappír í brævbjálvanum.
text: #000013
text: Síðani vóru innbjóðingarnar koyrdar í brævbjálvar frá Føroyaprenti og forseglaðar við voksi og stempli frá Borg, og á brævbjálvunum vórðu nøvnini skrivaði á – til hetta hevði eg lánt verfaðir mín, sum hevur eina sera vakra hondskrift.
text: #000014
text: Innbjóðingin sigur nógv um, hvat mann sum gestur kann vænta sær av brúdleypinum, og tí haldi eg ikki at tað bilar, at mann sum brúðarpar brúkar sítt nærlagni og hugflog til at gera eina fullfíggjaða innbjóðing, sum umboðar dagin nokk so væl.
text: #000015
text: 1) Brúðarpar merkir í hesum høpi kvinnan og so onkuntíð maðurin í ein ávísan mun.
text: #000016